b'\n_START_ARTICLE_\nSammalsaari (Padasjoki)\n_START_SECTION_\nMaantietoa\n_START_PARAGRAPH_\nSaari on 440 metri\xc3\xa4 pitk\xc3\xa4, 290 metri\xc3\xa4 leve\xc3\xa4 ja sen pinta-ala on 8,4 hehtaaria ._NEWLINE_Se sijaitsee Virmailansel\xc3\xa4n l\xc3\xa4nsiosassa Virmailansaaren edustalla ja Kelventeen pohjoispuolella. Virmailansaaren Kortelahti aukeaa saarta kohti, mink\xc3\xa4 vuoksi sen ymp\xc3\xa4rill\xc3\xa4 on useita venev\xc3\xa4yli\xc3\xa4 ja niihin liittyv\xc3\xa4 kummeli sen l\xc3\xa4nsirannassa. Se on kalliosaari, jonka korkein huippu ylt\xc3\xa4\xc3\xa4 noin 103 metrin korkeuteen merenpinnasta eli se kohoaa noin 24 metrin korkeuteen P\xc3\xa4ij\xc3\xa4nteest\xc3\xa4. Kalliolla on etel\xc3\xa4\xc3\xa4n aukeavaa jyrk\xc3\xa4nnett\xc3\xa4. Mantereelle on matkaa vajaa 900 metri\xc3\xa4 ja etel\xc3\xa4ss\xc3\xa4 sijaitsee my\xc3\xb6s kansallispuistoon kuuluva Hietasaari, jossa on kaksi rantautumiskohtaa. Saari on autio.\n_START_SECTION_\nLuontoarvoja\n_START_PARAGRAPH_\nKoko saari muodostaa yhten\xc3\xa4isen luonnonsuojelualueen, joka kuuluu P\xc3\xa4ij\xc3\xa4nteen kansallispuistoon yhdess\xc3\xa4 joidenkin naapurisaarten kanssa. Kansallispuiston alueet muodostavat yhden Natura 2000-alueen P\xc3\xa4ij\xc3\xa4nteen alueen (10\xc2\xa0857 hehtaaria, FI0335003). My\xc3\xb6s muut pikkusaaret t\xc3\xa4m\xc3\xa4n ymp\xc3\xa4rill\xc3\xa4 kuuluvat kansallispuistoon.'